**Decizia etapei de încadrare**

**Nr. din 2023**

**DRAFT**

Ca urmare a solicitării de emitere a acordului de mediu, adresată de **CN Administrația Porturilor Dunării Fluviale SA cu sediu social Soseaua Portului nr.1, Giurgiu,** înregistrată la Agenția pentru Protecția Mediului Mehedinți cu nr.11170 / 27.09.2022, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de analiză tehnică din data de 08.12.2022 că proiectul ***„REABILITAREA ȘI MODERNIZAREA INFRASTRUCTURII PORTUARE ÎN PORTUL DROBETA TURNU SEVERIN”,*** propus a fi amplasat în județul Mehedinți, in intravilan mun. Dr Tr Severin - portul Drobeta Turnu Severin ( portul comercial şi portul de pasageri)

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează

* în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct.13. a) “*Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”* , iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului.
* proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare,
* proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, fiind necesar Avizul de Gospodarire a Apelor

1. **Caracteristicile proiectului**

**2.1Dimensiunea și concepția întregului proiect**

Beneficiarul investiţiei, CN APDF SA Giurgiu, îşi propune să realizeze lucrările de infrastructură necesare pentru relansarea activității de transport naval în cele două amplasamente ale portului Drobeta Turnu Severin -portul comercial şi portul de pasageri .

Portul Drobeta Turnu Severin se află în judeţul Mehedinţi, fiind amplasat pe malul stâng al fluviului Dunărea, între km 927 si km 933+300.

Dezvoltarea traficului de mărfuri şi de pasageri în portul Drobeta Turnu Severin este condiţionată în principal de condiţiile de operare a mărfurilor, condiţiile de staţionare a navelor, facilităţile pe care infrastructura portuară le poate oferi în orice anotimp şi legătura portului cu rețeaua de drumuri locale şi naționale.

Astfel, vor fi asigurate condiţii pentru creşterea traficului de mărfuri si a sigurantei in exploatare in portul comercial prin reabilitarea danelor existente, prin reabilitarea platformei, a filelor de rulare macarale si a cailor ferate de pe plaforma dintre filele de rulare.

Prin reabilitarea infrastructurii de apă/canal şi energie electrică la dane, prin introducerea în portul turistic a alimentării cu gaze şi prizelor pentru încărcarea bateriilor autoturismelor electrice va creşte atractivitatea portului în ansamblul său.

Principalele lucrări propuse sunt următoarele:

* *Constructii hidrotehnice – portul comercial*

constau in lucrari de reabilitare şi modernizare a cheului vertical existent, executat din blocuri de piatra.

Aceste lucrari au in vedere cele 3 dane de operare existente in zona portului si presupune:

* reabilitarea cheului prin executarea unui ecran drenant in lungime de 100 m (50 m de-o parte si 50 m de cealalta parte, fata de zona cu tasare verticala a cheului)
* reabilitarea filelor de rulare ale macaralelor de cheu, precum si a platformei si a liniilor CF dintre cele 2 file de rulare ale macaralei
* reabilitarea platformei pentru depozitare-operare marfuri
* reabilitarea sistemului de preluare a apelor pluviale
* sistem de supraveghere video şi control acces în incintă.
* *Constructii hidrotehnice – portul de pasageri (denumit şi portul turistic)*

În vederea reablitării şi modernizării portului de pasageri se propune realizarea următoarelor tipuri de lucrări:

* reabilitarea cheului pereat existent, în lungime de 580 m, prin executarea de lucrari de refacere locala a betonului degradat din pereu si grinda intermediara;
* modernizarea cheului, în lungime de 170 m, din dreptul danelor de bunkeraj din aval, prin translatarea frontului de acostare cu cca. 15 m spre apă, în aliniamentul cheului pereat, în lungime de 580 m, din amonte;
* lucrari de reabilitare a drumurilor şi platformelor existente;
* lucrari de reabilitare a trotuarului din lungul cheului, inclusiv in dreptul cheului refacut din zona danelor de bunkeraj, montarea balustradelor de protectie spre apa;
* lucrari de reabilitare a sistemului de iluminat de pe coronamentul cheului;
* lucrari de imprejmuire a incintei portuare, montarea unei instalatii de iluminat si supraveghere video a perimetrului incintei portuare;
* montarea a 11 sisteme duble de alimentare/incarcare cu energie electrica a autoturismelor (1 x 5 + 2 x 3);
* reabilitarea sistemului de alimentare cu apă a navelor;
* reabilitarea sistemului de canalizare pluvială;
* reabilitarea sistemului de semnalizări de navigaţie;
* alimentarea cu gaze naturale a portului de pasageri prin racordarea acestuia la reteaua orasului Drobeta Turnu Severin.
* *Utilitati*

La danele reabilitate se vor introduce rețelele de apă şi canalizare, se va asigura alimentarea cu energie electrică şi iluminat, instalarea unui sistem de supraveghere si control acces in port, după cum urmează:

* retele si instalatii de apa – zona portului comercial
* retele si instalatii de apa – zona portului de pasageri
* retele electrice in afara portului
* retele electrice in portul comercial
* retele electrice in portul de pasageri
* supraveghere video si control acces in zona portului comercial şi a portului de pasageri- rolul sistemului este sa asigure captarea de imagini din zonele de interes, prelucrarea si inregistrarea lor pe echipamente specializate, vizualizarea imaginilor prin intermediul retelei LAN, permitand personalului dedicat cu urmarirea functionarii sistemului o actiune rapida in cazul aparitiei unor disfunctii sau evenimente nedorite in punctele supravegheate. Restrictionarea accesului se va realiza cu ajutorul unei bariere auto. Accesul se va face cu card
* alimentarea cu gaze naturale a portului de pasageri.

Perioada de implementare este de 24 luni

*Reţele şi instalaţii de apă – canal în portul comercial*

Portul comercial este alimentat cu apa din reteaua publica printr-un bransament in zona cladirii de birouri existenta. Retelele din incinta asigura alimentarea cu apa potabila a cladirilor existente, alimentarea cu apa pentru navele acostate la danele portului si alimentarea hidrantilor de incendiu.

Suplimentar, guri de incendiu din teava de otel asigura preluarea apei din Dunare.

Retelele de canalizare menajera si pluviala de la cladirile existente sunt racordate la retelele publice ale orasului. Hidrantii de alimentare a navelor, inclusiv contoarele de apa si instalatiile din camine, hidrantii de incendiu si bransamentele sunt intr-o stare de uzura avansata. De asemenea, pe drumurile si platformele din incinta apele pluviale baltesc din cauza deteriorarii suprafetelor carosabile si a lipsei unor guri de scurgere

*Reţele şi instalaţii de apă – canal în portul de pasageri*

Portul de pasageri este alimentat cu apa din reteaua publica printr-un bransament in zona cladirii de vama existente. Retelele din incinta asigura alimentarea cu apa potabila a cladirilor existente, alimentarea cu apa pentru navele acostate la danele de pasageri si alimentarea hidrantilor de incendiu.

Un bransament suplimentar, din teava de otel, alimenteaza cu apa zona danelor de bunkeraj prin podetul existent pe sub calea ferata.

Retelele de canalizare menajera si pluviala de la cladirile existente sunt racordate la retelele publice ale orasului.

Hidrantii de alimentare a navelor, inclusiv contoarele de apa si instalatiile din camine, hidrantii de incendiu si bransamentele sunt intr-o stare de uzura avansata. De asemenea, pe drumurile din incinta apele pluviale baltesc din cauza deteriorarii suprafetelor carosabile si a lipsei unor guri de scurgere.

Bransamentul din teava de otel de la danele de bunkeraj este partial corodat si termoizolatia deteriorata.

Dupa realizarea lucrarilor, prin grija antreprenorului terenul pe care au fost depozitele temporare de produse, materiale, echipamente va fi eliberat și readus la starea initiala

Proiectul nu prevedre realizarea de cai noi de acces sau de lucrari de modificare ale celor existente

* 1. **. Cumularea cu alte proiecte existente și/sau aprobate:** Proiectul contribuie la dezvoltarea zonei. Nu este legat de alte proiecte din zona.

**2.3 Utilizarea resurselor naturale, în special a solului, a terenurilor, a apei și a biodiversității**

Principalele resurse naturale folosite sunt:

- piatră brută pentru umplerea gabioanelor din spatele cheului vertical

- balast

- piatră brută sort de dimensiuni diferite.

Pe langa materialele enumerate anterior, se vor mai utiliza:

- carburanţi şi lubrefianţi pentru utilajele şi mijloacele de transport folosite

- apă necesară pentru ajungerea la umiditatea optimă a terasamentelor.

Agregatele minerale folosite pentru realizarea lucrărilor, vor fi cumpărate de la carierele/balastierele, reglementate de ANRM, existente în apropierea zonei de lucru.

Cimentul nu se va prepara pe amplasamentul portului ci se vor prepara în instalaţii specializate şi va fi transport cu mijloacele de transport specifice de la aceste staţii la punctul de lucru

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

In perioada de construire sunt generate următoarele categorii de deseuri:

* pământ si materiale excavate (piatră, spărturi de piatră, beton); categoria 17;
* cod 17 01 01 beton;
* cod 17 01 04 pământ si materiale excavate;
* deseuri de materiale de constructii amestecate; categoria 17,
* cod 17 01 07 amestecuri de beton, cărămizi, tigle si materiale ceramice fără continut de substante periculoase;
* cod 17 02 01 – 17 02 03: lemn, sticlă, materiale plastice;
* cod 1705 00 pamant si si materiale excavate sau dragate;
* cod 17 09 00 deseuri amestecate de materiale de constructii;
* cod 17 04 07 metale (inclusiv aliajele lor), amestecuri metalice;
* cod 17 04 11 deseuri de la realizarea racordului electric;
* cod 17 04 metale (inclusiv aliajele lor): cod 17 04 05 fier si otel; cod 17 04 07 amestecuri metalice
* deseuri reciclabile: categoriile 15 si 20,
* cod 15 01 01 ambalaje de hârtie-carton;
* cod 15 01 02 ambalaje de plastic;
* cod 15 01 03 ambalaje din lemn;
* cod 15 01 07 ambalaje de sticlă;
* cod 20 01 01 deseuri de hârtie si carton;
* cod 20 01 08 deseuri biodegradabile de la bucatarii si cantine
* cod 20 01 39 materiale plastice;
* cod 20 01 38 lemn;
* deseuri de uleiuri uzate:
* cod 13 07 01 uleiuri sintetice de motor;
* deseuri municipale amestecate (deseuri menajere): categoria 20, cod 20 03 01.

Pentru asigurarea unui nivel de protectie adecvat pentru om si mediu, reviziile tehnice ale utilajelor/mijloacelor de transport utilizate în perioada de construire (schimburile de ulei, înlocuirea filtrelor de ulei, lichidului de frână, antigelului, înlocuirea acomulatorilor uzati, anvelopelor uzate) se vor executa în ateliere service specializate autorizate.

Deseurile generate în perioada de executie a lucrărilor de constructie proiectate sunt deseuri care pot fi valorificate (deseurile de material lemnos, deseuri metalice), deseuri inerte (pământ si pietre din decopertare care se pot valorifica pentru umpluturi); deseurile municipale amestecate se vor elimina prin agenti economici autorizati specializati în salubrizare.

In perioada de operare deseurile generate vor fi preluate prin grija administratorului CN APDF SA sau a operatorilor (din zona portului comercial) de catre operatori autorizati pentru tipurile de deseuri generate si transportate spre eliminare / valorificare functie de tipul de deseu, atat din zona portului comercial cat mai ales din zona portului de pasageri.

* 1. ***Substanțele și preparatele chimice periculoase utilizate:*** Avand in vedere ca lucrarile care se vor executa presupun reabilitarea infrastructurii portuare în zona portului de pasageri si a portului commercial din mun Drobeta Turnu Severin, acestea nu implica folosirea de substante chimice si/sau preparate periculoase. Carburantii folositi la utilajele care vor executa lucrarile se vor asigura prin grija Antreprenorului direct de la statiile de carburanti cele mai apropiate astfel ca in zona organziarii de santier si/sau in zona de lucru nu vor exista astfel de materiale***.***
  2. **Poluarea și alte efecte negative**

***Factor de mediu apă***

Lucrarile propuse contribuie la reabilitarea infrastructurii portuare din zona portului Drobeta Turnu Severin astfel ca apele de suprafata nu necesita masuri suplimentare de protecție decât pe perioada de execuție a lucrărilor în vederea reducerii de emisii de pulberi care ar putea ajunge pe suprafața apei, ce duc la creşterea turbidităţii în apele fluviului.

Sursele de impact pentru calitatea apei sunt:

* operatia de spalare/ curatare a utilajelor la iesirea de pe amplasament
* apele uzate menajere rezultate de pe amplasament.

Pentru reducerea sau eliminarea efectelor acestor surse se recomandă ca:

* platformele pentru depozitele de materiale (agregate, ciment, lianţi, şi alte tipuri de materiale) să fie închise sau acoperite şi prevăzute cu şanţuri perimetrale de gardă astfel neexistând pericolul împrăştierii în atmosferă şi depunerii pe sol şi în apă a particulelor fine. Se elimină astfel riscul infiltrării acestor particule în apele subterane prin intermediul apei de ploaie, sau scurgerea în apa Dunării.
* întreţinerea corespunzătoare a utilajelor şi efectuarea schimburilor de ulei de la utilaje în staţii speciale pentru astfel de operaţii deoarece uleiurile şi grăsimile sunt foarte poluante. Carburanţii şi produsele chimice trebuie stocate în celule etanşe.
* pentru lucrările ce se vor executa pe uscat, măsurile organizatorice sunt singurele în măsură să reducă la minimum impactul acestor lucrări asupra ap elor de suprafaţă.

Prin măsurile propuse mai sus, ca şi prin cele propuse în continuare, se consideră că impactul perioadei de construcţie asupra lucrărilor va fi minim, fără implicaţii în viitor.

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

O sursă de praf suplimentară este reprezentată de eroziunea vântului, fenomen care însoțește lucrările de construcție.

Utilajele necesare lucrărilor nu vor lucra simultan. Pentru limitarea emisiilor de pulberi se recomandă ca utilajele să fie verificate din punct de vedere tehnic, drumurile să fie umectate în perioada secetoasă. Concentrațiile maxime de substanțe poluante în aer prognozate nu vor depăşi valorile CMA (Concentrație Maximă Admisă) şi se vor încadra în intervalul 0,2-0,5 CMA..

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

Prin organizarea șantierului, sunt prevăzute faze specifice în graficul de lucru astfel încât procesul de construire să nu constituie o sursă semnificativă de zgomot și vibrații.

Atât în perioada de execuţie a lucrărilor cât şi în perioada de operare se vor respecta valorile maxim admise ale nivelului de zgomot pe timpul zilei cât şi în intervalul orar 22-6, valori stabilite de *Ordinul 119/2014 pentru aprobarea Normelor de igiena si santate publica privind mediul de viata al populatiei* cu modificatile si completarile ulterioare.

Se apreciază ca starea mediului din punct de vedere acustic, la limita incintei stației nu va depăși limita de 65 dB(A) conform STAS 10009/2017.

***Factor de mediu sol/subsol***

Sursele posibile de poluare a solului în perioada de construcţie sunt:

* depozitarea necontrolată a deşeurilor şi a materialelor de construcție;
* activitățile desfăşurate pentru amenajarea obiectivului investiție;

scurgeri accidentale de produse petroliere de la autovehicule şi utilaje

Specificul lucrărilor propuse a se realiza nu constituie o sursă de poluare a solului şi/sau subsolului pe perioada de punere în operă, astfel nu sunt necesare măsuri suplimentare de protecție a acestui factor de mediu.

Materialele folosite la realizarea lucrarilor propuse sunt materiale nepoluate (agregate naturale nisip, balast, piatra bruta, etc) şi nu vor ocupa suprafețe noi de teren ci se vor reabilitate cele existente

***Factor de mediu biodiversitate***

Lucrările propuse sunt amplasate în zona municipiului Drobeta Turnu Severin, pe malul stang al Dunării, în zona portului Drobeta Turnu Severin la o disnta de 3500 m de cele mai apropiate areale ROSCI0206 Portile de Fier si respectiv ROSPA0026 Cursul Dunarii – Bazias – Portile de Fier amplasate in partea din amonte a portului.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Amplasamentul lucrarilor propuse este la o distanta de aproximativ 0,500 km de cea mai apropiata zona de locuinte, astfel ca atat pe perioada de executie a lucrarilor cat și pe perioada de operare populatia din zona de locuinte limitrofa obiectivului nu va fi afectata cu atat mai mult cu cat intre zona portului si zona de locuinte exista zona tampon formata din parcurile publice din municipiul Drobeta Turnu Severin (Parcul Rozelor, Parcul Dragalina, etc) precum si alte constructii (institutii publice)..

Lucrările de amenajare ale obiectivului se vor desfășura cu respectarea legislației în vigoare.

**2.7 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.8  Riscurile pentru sănătatea umană**

Pentru zona studiată cea mai apropiată zonă de locuit se află la cca 0,5 km de amplasamentul proiectului, distantă suficientă pentru ca populatia să nu resimtă efectele zgomotului si vibratiilor produse în etapa de constructie. In perioada de dupa constructie, nu vor exista surse de poluare a nici unui factor de mediu, fiind lucrari propuse a se executa pe platforma portuara.

Pentru prevenirea si ameliorarea poluării asezărilor umane din zona limitrofă proiectului, a drumurilor de acces spre/dinspre perimetru analizat, în timpul transportului materialelor, pe toată durata de executie a lucrărilor de constructii proiectate este necesară acoperirea cu prelate a basculantelor pe timpul transportului materialelor care generează praf si/sau umectarea lor; stropirea materialelor în zona de depunere si a căii de rulare (parcărilor de acces în perimetrele de lucru si în zonele exterioare); restrictiona vitezei autobasculantelor la 25 – 30 km/h..

1. **Amplasarea proiectului**

Cf certificatului de urbanism nr.293 / 17.03.2022 emis de Primaria Dr Tr Severin Imobilul, teren si constructii, identificat prin NC 60570 este situat in intravilanul municipiului Drobeta Turnu Severin. Este proprietatea statului roman conform Act Normativ nr. 1045 din 15.11.2000 emis de Guvernul Romaniai, fiind concesionat pe o perioada de 49 de ani Ministerului Transporturilor si CN APDF SA prin Act administrativ nr. 5080 din 15.10.2021.

Imobilul, teren si constructii, identificat prin NC 53134 este situat in intravilanul municipiului Drobeta Trunu Severin si este proprietatea statului roman confor HG nr. 1045 din 15.11.2000 fiind concesionat pe o perioada de 49 de ani Ministerului Transportuirilor si CN APDF SA prin Act administrativ nr. 3898 din 15.10.2008.

Imobilul, teren si constructii, identificat prin NC 64372 este situat in intravilanul municipiului Drobeta Turnu Severin si este proprietatea statului roman conform Act Administrartiv nr. 285 din 07.04.2005 emis de guvernul Romaniei, fiind concesionat pe o perioada de 49 de ani Ministerului Transporturilor si CN APDF SA prin Act administrativ nr. 3898 din 15.10.2008.

**3.1 Utilizarea actuală și aprobată a terenurilor**

Cf certificatului de urbanism nr.293/17.03.2022 cu valabilitate 12 de luni terenul are functiunea de curti constructii si este destinat construirii de constructii cu regim mic de inaltime, constructii de locuinte propuse sau alte functiuni complementare zonei industriale, spatii de comert, institutii publice si servicii, constructii pentru activitati nepoluante.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în intravilanul mun. Dr Tr Severin

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***nu este cazul***
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul***
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potențial**

**4.1. Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcția propusă, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Lucrarile propuse de reabilitare și modernizare a infrastructurii portuare în portul DROBETA TURNU SEVERIN nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, desi Conform planului de incadrare in zona amplasamentul obiectivului este situat pe malul Dunarii – zona port Drobeta Turnu Severin.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de modernizare/reabilitare;
* **Frecvența impactului*:*** lucrările de construcție se vor derula într-o etapă compactă a cărei durată este precizată în studiul de fezabilitate;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte, lucrările fiind efectuate în intravilanul mun. Dr Tr Severin,

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Trebuie obținut Avizul de gospodărire a apelor nr. din emis de Administrația Națională ”Apele Române” – , jud Mehedinti

1. **Caracteristici proiect:**
2. **Alimentarea cu apă** pentru nevoi igienico-sanitare și în vederea potabilizării se va asigura

Pe perioada de execuție a lucrărilor se vor respecta prevederile Legii Apelor nr.107/1996 cu modificările și completările ulterioare, privind protecția resurselor de apă împotriva epuizării și degradării.

Calitatea apei potabile se stabilește/verifică de către unitățile descentralizate ale Ministerului Sănătății pe baza analizelor de laborator specific.

1. **Apele uzate menajere** vor ficolectate prin intermediul retelei de canalizarea centralizata
2. **Apele pluviale** conventional curate provenite de pe clădiri, vor fi colectate prin intermediul jgheaburilor și burlanelor și evacuate liber pe terenul beneficiarului..
3. **Hidrometria de exploatare** – pentru măsurarea debitelor și volumelor de apă captată din foraj exista aparat de măsură – apometru.
4. **Condiții de realizare a proiectului:**

Respectarea conditiilor impuse prin Avizul de gospodarire a Apelor eliberat de

* Lucrările se vor realiza în limita proprietății.
* Beneficiarul are obligația incheierii unui contract cu firma de vidanjare si operatorul statiei de epurare pt preluarea apelor uzate menajere din bazinul etans vidanjabil si epurarea acestora.
* Beneficiarul are obligația incheierii unui contract cu firma de vidanjare si operatorul statiei de epurare pt preluarea apelor uzate menajere din BEV si vidanjarea acestora
* Beneficiarul are obligația să se racordeze la rețeaua centralizată de alimentare cu

apă și canalizare menajeră a localității Eselnita în momentul extinderii acesteia în zona investiției.

* Se vor respecta cele înscrise în avizele anexate și documentația tehnică, nu se vor accepta modificări. In cazul in care apar modificari fara a anunta cu privire la acestea autoritatea competenta in domeniul apelor ANAR va actiona in consecinta , cf Legii Apelor nr. 107/1996 cu modificarile si completarile ulterioare
* Poluarea în orice mod a apelor de suprafață sau subterane se sancționează prin aplicarea prevederilor Legii Apelor nr.107/1996, cu modificările și completările ulterioare.
* Se interzice ”evacuarea de ape uzate epurate și sau/neepurate în apele subterane sau pe terenuri, cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în H.G. nr.188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare, pentru irigații, în baza unui studio și cu condiția monitorizării acestor ape” (Articolul 16(1) din Legea Apelor).
* În cazul producerii unor daune riveranilor, din cauza unei exploatări necorespunzătoare care poate influența defavorabil curgerea apelor, poluarea apelor, beneficiarul va suporta integral cheltuielile generate de remedierea acestora.
* Beneficiarul avizului de gospodărire a apelor are obligația să anunțe emitentul, în scris, data de începere a execuției lucrărilor, cu 10 zile înainte de aceasta.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din zona Portului Drobeta Turnu Severin respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul de gospodărire a apelor;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate, precum și a materialelor solubile sau antrenabile cu apa;
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A.,**  **Întocmit,**

Claudia LOHON Marilena FAIER

**Șef Birou C.F.M**

Magda DUMBRĂVEANU Cristian MIREA